Lambertus de Tureio
Lambertus de Tureio (natus anno circiter 1155; mortuus 1215 sive ante annum 1224) fuit particeps expeditionis sacrae in Albigenses iuxta Simonem de Monteforti, a quo mox factus est dominus Limosi et (ante annum 1213) Podii Viridis necnon Saxiaci, ubi castellum ruinosum restituit. Cum Gualterio Langton anno 1211 a Raimundo Rogerio comite Fuxii captus est: Comes autem ille maximis catenis ligatos in teterrimo et tam angusto posuit carcere, quod nec stare nec extenti iacere valebant; lumen etiam non habebant nisi candelam, et hoc solummodo dum comedebant; unum brevissimum foramen in illo erat ergastulo, per quod cibaria eis porrigebantur. Ibi longissimo tempore eos tenuit Comes Fuxi, donc multá pecuniá sunt redempti. Lambertus in matrimonium duxit Briennam de Beynes, quae, Lamberto mortuo, Guidoni de Monteforti nupsit. Filiam genuit Mathildem de Tureio quae Petro de Vicinis nupsit.